Source: http://docplayer.fi/3664970-Tyontekijoiden-altistuminen-tukiasemien-radiotaajuisille-kentille.html
Timestamp: 2018-03-25 04:13:00+00:00
Document Index: 5824501

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Työntekijöiden altistuminen tukiasemien radiotaajuisille kentille - PDF
Download "Työntekijöiden altistuminen tukiasemien radiotaajuisille kentille"
1 Työntekijöiden altistuminen tukiasemien radiotaajuisille kentille Tutkimusraportti Tommi Alanko, Maila Hietanen, Patrick von Nandelstadh TYÖYMPÄRISTÖTUTKIMUKSEN RAPORTTISARJA 19 TYÖTERVEYSLAITOS 2006
2 Työympäristötutkimuksen raporttisarja 19 Työterveyslaitos, 2006 Julkaisutiedot Julkaisu: Työympäristötutkimuksen raporttisarja 19, Työterveyslaitos, Helsinki 2006 ISBN X, ISSN Kirjoittajat: Tommi Alanko, Maila Hietanen, Patrick von Nandelstadh Otsikko: Työntekijöiden altistuminen tukiasemien radiotaajuisille kentille Vastuullinen tiimi: Työterveyslaitos, Uudet teknologiat ja riskit Painopäivämäärä: Sivuja: 98 Painos: 1 Paino: Dark Oy, Vantaa 2006 Kansi Arja Tarvainen Kannen kuva Patrick von Nandelstadh Raportin julkaisuun on saatu tukea EU:n 6. puiteohjelmaan sisältyvästä hankkeesta EMF-NET (Effects of the Exposure to Electromagnetic Fields: from Science to Public Health and Safer Workplace) ISBN X ISSN
3 Työntekijöiden altistuminen tukiasemien radiotaajuisille kentille Tiivistelmä Matkapuhelinten käytön ja langattoman viestinnän tiedonsiirtotarpeiden kasvu edellyttää samanaikaista tukiasemaverkoston tihentymistä. Tukiasemien antennit pyritään sijoittamaan siten, että ns. suuri yleisö ei pääse antennien lähelle. Työntekijöiden on kuitenkin joissakin työtehtävissä ja -tilanteissa työskenneltävä antennien lähellä, vaikka turvallinen etäisyys antenneista on epäselvä. Tämän tutkimusprojektin tarkoituksena oli tutkia radiotaajuisia sähkömagneettisia kenttiä kolmen eri matkapuhelinverkon tukiasema-antennien läheisyydessä. Tutkitut tukiasemat kuuluivat GSM-, UMTS- tai TETRA-verkkoon. Tulokset osoittivat, että kiinteistöjen katoille sijoitettujen tukiasema-antennien lähellä tarvittavat suojaetäisyydet ovat lyhyitä. Työntekijöitä koskevan direktiivin mukaiset suojaetäisyydet olivat suurimmillaan noin 1 m pääkeilan suunnassa. Väestörajojen perustella määritetyt turvalliset etäisyydet olivat vastaavasti suurimmillaan 1.7 m. Tutkimuksen perusteella voidaan todeta, että työntekijöiden altistuminen kiinteistöihin sijoitettujen tukiasemien RF-kentille on vähäistä ja toiminta-arvot voivat ylittyä ainoastaan pääkeilassa lähellä antennia. Asiasanat: Tukiasemat, matkapuhelinverkot, antennit, työntekijät, sähkömagneettiset kentät, GSM, TETRA, UMTS Tutkimusprojektiin on saatu rahoitusta Sosiaali- ja terveysministeriön Työsuojeluosastolta. 3
4 Työympäristötutkimuksen raporttisarja 19 Työterveyslaitos, 2006 Sisällys 1 JOHDANTO ALTISTUMISRAJAT JA NIIDEN SOVELTAMINEN TYÖNTEKIJÖIDEN JA VÄESTÖN ALTISTUMISTA KOSKEVAT SÄÄDÖKSET TERMINOLOGIAA ALTISTUMISEN RAJA-ARVOT JA PERUSRAJOITUKSET TOIMINTA-ARVOT JA VIITEARVOT KOKONAISALTISTUMISEN MÄÄRITTÄMINEN ALTISTUMISRAJOITUSTEN SOVELTAMINEN MATKAPUHELINJÄRJESTELMÄT TUKIASEMIEN TEKNISIÄ OMINAISUUKSIA ANTENNIT JA SUUNTAKUVIOT TUKIASEMIEN JAOTTELU MITTAUSKOHTEET JA MENETELMÄT TUTKIMUSKOHTEIDEN VALINTA MITTAUKSET TUKIASEMA-ANTENNIEN LÄHELLÄ MITTAUSLAITTEET Laajakaistaiset ilmaisimet Spektrimittaukset MITTAUSTAPA JA RAJOITUKSET TULOKSET PÄÄTELMÄT VIITTEET Liite A Tukiasemien kohdekuvaukset ja mittaustulokset A1 Kohde A A1.1 Kohdekuvaus...40 A1.2 Tulokset...41 A2 Kohde B A2.1 Kohdekuvaus...43 A2.2 Tulokset...44 A3 Kohde C A3.1 Kohdekuvaus...46 A3.2 Tulokset...46 A4 Kohde D A4.1 Kohdekuvaus
5 Työntekijöiden altistuminen tukiasemien radiotaajuisille kentille A4.2 Tulokset...51 A5 Kohde E A5.1 Kohdekuvaus...54 A5.2 Tulokset...56 A6 Kohde F A6.1 Kohdekuvaus...58 A6.2 Tulokset...59 A7 Kohde G A7.1 Kohdekuvaus...61 A7.2 Tulokset...62 A8 Kohde H A8.1 Kohdekuvaus...63 A8.2 Tulokset...64 A9 Kohde I A9.1 Kohdekuvaus...66 A9.2 Tulokset...66 A10 Kohde J A10.1 Kohdekuvaus...70 A10.2 Tulokset...71 A11 Kohde K A11.1 Kohdekuvaus...72 A11.2 Tulokset...72 A12 Kohde L A12.1 Kohdekuvaus...73 A12.2 Tulokset...74 Liite B Tukiasemien tekniset tiedot Liite C Mittausepävarmuus C1 Kapeakaistailmaisin C2 Laajakaistailmaisin Liite D Matkapuhelinverkkojen tekniset ominaisuudet D1 GSM D1.1 TDMA tekniikka...86 D1.2 Teholuokat...87 D1.3 Dynaaminen lähetystehonhallinta...88 D1.4 Epäjatkuva lähetys...89 D2 UMTS
6 Työympäristötutkimuksen raporttisarja 19 Työterveyslaitos, 2006 D2.1 WCDMA tekniikka...90 D2.2 Teholuokat...92 D2.3 Dynaaminen lähetystehon hallinta...92 D3 TETRA D3.1 TDMA tekniikka...94 D3.2 Teholuokat...95 D3.3 Dynaaminen lähetystehon hallinta...95 Liite E Diodi-ilmaisimen vaste voimakkaassa kentässä
7 Työntekijöiden altistuminen tukiasemien radiotaajuisille kentille 1 Johdanto Matkapuhelinten tarvitsema tukiasemaverkosto on tihentynyt nopeasti viime vuosina. Samalla huoli tukiasema-antennien lähettämien radiotaajuisten (RF) sähkömagneettisten kenttien mahdollisista terveyshaitoista on lisääntynyt sekä ns. suuren yleisön että työntekijöiden keskuudessa. Väestön altistuminen on yleensä merkityksettömän vähäistä, koska tukiasemat sijoitetaan yleensä siten, että väestö ei pääse tukiasema-antennien lähelle. Sen sijaan työntekijät voivat joutua työskentelemään lähellä tukiasemien antenneja, jolloin RF-kenttiä koskevat altistumisrajat saattavat ylittyä. Sähkömagneettisten kenttien voimakkuuksista tukiasemien antennien välittömässä läheisyydessä on vain vähän aikaisempaa tutkimustietoa. Suurin osa tutkimuksista on kohdistunut väestön altistumiseen kaukana tukiasemien antenneista (1,2,13,15). Yleistettävää tietoa työntekijöiden altistumisesta tarvitaan kuitenkin sekä työpaikkojen että valvontaviranomaisten käyttöön. Tämän tutkimuksen tavoitteena oli arvioida työntekijöiden altistumistasoja työskenneltäessä lähellä tukiasemien lähetinantenneja. Antennien asennus- ja huoltotyöntekijöiden lisäksi pyrittiin arvioimaan erityisesti sellaisten työntekijäryhmien altistumista, jotka työskentelevät antennien välittömässä läheisyydessä, mutta joiden työ ei varsinaisesti liity tukiasemiin. Tällaisia ovat esimerkiksi kattotyöntekijät, pelastustyöntekijät, ikkunanpesijät ja taloyhtiöiden huoltomiehet. Huhtikuussa 2004 vahvistetussa EU-direktiivissä (2004/40/EY) määritellään vähimmäisvaatimukset työntekijöiden suojelemiseksi riskeiltä, jotka aiheutuvat sähkömagneettisille kentille altistumisesta työssä (10). Direktiivi saatetaan voimaan Suomessa viimeistään vuonna Tämän tutkimuksen tuloksia voidaan hyödyntää direktiivin käyttöönotossa ja riskinarviointien teossa. 7
8 Työympäristötutkimuksen raporttisarja 19 Työterveyslaitos, Altistumisrajat ja niiden soveltaminen 2.1 Työntekijöiden ja väestön altistumista koskevat säädökset Euroopan Unionin (EU) neuvoston antoi v suosituksen (1999/519/EY), joka koskee väestön sähkömagneettisille kentille (0-300 GHz) altistumisen rajoittamisesta (9). Suositus vahvistettiin Suomessa Sosiaali- ja terveysministeriön asetuksena (294/2002) ("SM-asetus"). Vastaava EU:n Parlamentin ja neuvoston direktiivi työntekijöiden suojelemiseksi sähkömagneettisille kentille altistumisesta aiheutuvilta riskeiltä ("SM-direktiivi") vahvistettiin vuonna 2004, ja se tulee saattaa voimaan kansallisesti viimeistään huhtikuussa 2008 (10). SM-direktiivissä annetut raja-arvot perustuvat kansainvälisen ionisoimattoman säteilyn komission (ICNIRP, International Commission on Non-Ionizing Radiation Protection) suosituksiin. ICNIRP:n antamat ohjearvot työntekijöiden ja väestön altistumisen perusrajoiksi ja viitearvoiksi on julkaistu Health Physics -lehdessä vuonna 1998 (12). 2.2 Terminologiaa Sekä SM-asetuksessa että SM-direktiivissä annetaan kaksitasoiset altistumisrajat sähkömagneettisille kentille. Väestön altistuminen ei saa missään tilanteessa ylittää SM-asetuksessa vahvistettuja perusrajoituksia eikä työntekijöiden altistuminen SM-direktiivissä vahvistettuja altistumisen raja-arvoja. Näitä rajoja noudattamalla varmistetaan, että väestöä ja työntekijöitä suojellaan kaikilta tunnetuilta terveyshaitoilta. Käytännön altistumismittauksiin tarkoitetut viitearvot (asetus) ja toiminta-arvot (direktiivi) on määritetty suoraan mitattavissa olevina suureina. Viitearvojen ja toiminta-arvojen alittaminen varmistaa vastaavien perusrajoitusten ja altistumisen raja-arvojen noudattamisen. 8
9 Työntekijöiden altistuminen tukiasemien radiotaajuisille kentille 2.3 Altistumisen raja-arvot ja perusrajoitukset SM-direktiivissä esitetyt altistumisen raja-arvot ja väestöasetuksen perusrajoitukset perustuvat osoitettuihin terveysvaikutuksiin ja biologisiin tekijöihin. Altistumisen määrittämiseen käytetyt suureet matkapuhelinverkkojen käyttämällä taajuusalueella (10 MHz-10 GHz) ovat ominaisabsorptionopeus (SAR) ja tehotiheys (S). Rajoitusten tarkoituksena on estää koko kehoon kohdistuva lämpörasitus sekä kudosten liiallinen kuumeneminen. Väestön perusrajoitukset ovat viidesosa vastaavista työntekijöiden altistumisen raja-arvoista. Väestöä ja työntekijöitä koskevat altistumisrajat on esitetty taulukossa 1. Taulukko 1. Altistumisen raja-arvot ja perusrajoitukset taajuusalueella 10 MHz - 10 GHz. Taajuus 10 MHz- 10 GHz väestöä koskeva perusrajoitus työntekijöitä koskeva altistumisen raja-arvo Koko vartalon keskimääräinen SAR (W/kg) Paikallinen SAR (pää ja vartalo) (W/kg) Paikallinen SAR (raajat) (W/kg) Kaikki SAR-arvot ilmoitetaan keskimääräisinä 6 minuutin jaksoa kohti. Paikallinen SAR-arvo lasketaan 10 gramman yhtenäistä kudosmassaa kohti. Altistumisen arvioinnissa käytetään näin saatua maksimi SAR-arvoa. Taajuuksilla GHz määritetään SM-kentän tehotiheys. Väestön perusrajoitus näillä taajuuksilla on 10 W/m 2 ja työntekijöiden altistumisen raja-arvo 50 W/m 2. 9
10 Työympäristötutkimuksen raporttisarja 19 Työterveyslaitos, Toiminta-arvot ja viitearvot Työntekijöitä koskevat toiminta-arvot ja väestöä koskevat viitearvot on esitetty suoraan mitattavissa olevina suureina, jotka ovat sähkökentän voimakkuus (E), magneettikentän voimakkuus (H), magneettivuon tiheys (B) ja tehotiheys (S). Taajuuksilla 100 khz - 10 GHz suureet määritetään 6 minuutin aikakeskiarvoina. Altistumisrajat yli 10 MHz taajuisille sähkö- ja magneettikentille on esitetty taulukoissa 2 ja 3 ja kuvissa 1 ja 2. Taulukko 2. Väestön altistumista koskevat viitearvot Taajuus Sähkökentän voimakkuus, E (V/m) Magneettikentän voimakkuus, H (A/m) Tasoaaltoa vastaava tehotiheys, S (W/m 2 ) MHz MHz f ½ f ½ f/ GHz f on taajuus ( MHz) Taulukko 3. Työntekijöiden altistumista koskevat toimintaarvot Taajuus Sähkökentän voimakkuus, E(V/m) Magneettikentän voimakkuus, H (A/m) Tasoaaltoa vastaava tehotiheys, S (W/m 2 ) MHz MHz 3 f ½ f ½ f/ GHz f on taajuus (MHz) Eri matkapuhelinverkkojen taajuuksia vastaavat viite- ja toimintaarvot sähkökentille ja tehotiheyksille on esitetty taulukossa 4. Taulukko 4. Viite- ja toiminta-arvot eri matkapuhelinverkkojen taajuuksilla. Verkko ja taajuus Väestö Työntekijä E (V/m) S (W/m 2 ) E (V/m) S (W/m 2 ) TETRA, 400 MHz GSM900, 935 MHz GSM1800, 1800 MHz UMTS, 2100 MHz
11 Työntekijöiden altistuminen tukiasemien radiotaajuisille kentille Kuva 1. Tehotiheyteen perustuvat toiminta- ja viitearvot Kuva 2. Sähkökentän voimakkuuteen perustuvat toiminta- ja viitearvot 11
12 Työympäristötutkimuksen raporttisarja 19 Työterveyslaitos, Kokonaisaltistumisen määrittäminen Altistuttaessa eri taajuisille SM-kentille kokonaisaltistumiselle lasketaan suhdeluku, joka saadaan jakamalla mitatut tehotiheydet vastaavalla toiminta- tai viitearvolla ja summaamalla ne yhteen. Altistuminen on alle ohjearvojen suhdeluvun ollessa korkeintaan 1: N i S S mitattu, i ohjearvo, i 1, (1) missä S mitattu,i on mitattu tehotiheys ja S ohjearvo,i on kyseistä taajuutta vastaava toiminta- tai viitearvo. N on mitattujen taajuuksien lukumäärä. Vastaavasti suhdeluku voidaan laskea myös mitatuista sähkökentän voimakkuuksista: N i E E mitattu, i ohjearvo, i 2 1 (2) Suhdeluku voidaan myös ilmoittaa prosentteina (tai promilleina) sallitusta tasosta, jolloin suhdeluku 1 vastaa 100 % (tai 1000 ). Näin laskettu suhdeluku perustuu pahimpaan mahdolliseen altistumistilanteeseen, jossa eri taajuuksille altistumisen oletetaan kumuloituvan. 2.6 Altistumisrajoitusten soveltaminen Teleoperaattoreiden työntekijöiden sekä tukiasema-paikkojen huoltohenkilöstön altistumisarviointiin sovelletaan SM-direktiiviä. Ulkopuolisten työntekijöiden altistumista arvioitaessa on useissa tilanteissa vaikeutena päättää tulisiko arvioinnissa soveltaa SMdirektiiviä vai SM-asetusta. Tukiasemien antennit on usein sijoitettu talojen katoille, jonne työntekijät voivat päästä muissa kuin tukiasemiin liittyvissä työtehtävissä. Tällaisia työntekijöitä ovat mm. talonmiehet, kattotyöntekijät, ikkunanpesijät ja rakennusmiehet. 12
13 Työntekijöiden altistuminen tukiasemien radiotaajuisille kentille Tässä tutkimusprojektissa työntekijöiden katsottiin kuuluvan SMdirektiivin kohderyhmään, mikäli he täyttivät seuraavat ehdot: I. Altistuminen liittyy työntekijän suorittamaan työtehtävään II. Työntekijä tietää altistuvansa sähkömagneettisille kentille III. Työntekijä ymmärtää näihin kenttiin liittyvät riskit Näillä perusteilla esim. tukiaseman vierestä katolta lunta pudottava huoltomies kuuluu väestösuosituksen piiriin. 13
14 Työympäristötutkimuksen raporttisarja 19 Työterveyslaitos, Matkapuhelinjärjestelmät Tällä hetkellä yleisin digitaalinen matkapuhelinjärjestelmä Suomessa on GSM (Global System of Mobile Communications), joka toimii 900 ja 1800 MHz taajuuksilla. GSM on toisen sukupolven järjestelmä samoin kuin TETRA (Terrestrial Trunked Radio), joka on erityisesti työntekijöille tarkoitettu systeemi. TETRA toimii Suomessa 400 MHz taajuusalueella. Viranomaisten käyttämä VIRVE-verkko perustuu TETRA-järjestelmään. TETRA-puhelimet ovat joko kannettavia tai kiinteästi ajoneuvoihin asennettuja, jolloin antenni on sijoitettu ajoneuvon ulkopuolelle. Kolmannen sukupolven järjestelmä UMTS (Universal Mobile Telecommunications System) on yleistymässä Suomessakin ja se toimii taajuuksilla MHz. Tässä projektissa tutkittujen GSM-, TETRA- ja UMTS- matkapuhelinverkkoihin ja tukiasemiin liittyviä teknisiä ominaisuuksia on kuvattu tarkemmin liitteessä D. 3.1 Tukiasemien teknisiä ominaisuuksia Tukiasema koostuu useasta osasta: yksinkertaistettuna lähettimistä, niiden tehojen yhdistimestä ja antennista (Kuva 3). Tukiaseman radiotaajuinen signaali lähetetään antennien avulla haluttuun suuntaan. Antennin ja tukiaseman ominaisuudet vaikuttavat saavutettuun kuuluvuusalueeseen. Tukiasemassa on yksi tai useampi lähetin, joiden yhdistetty teho syötetään antenniin. Lähetysteho pienenee systeemissä tapahtuvien tehohäviöiden takia. Häviöitä tapahtuu mm. lähettimien tehon yhdistimessä sekä varsinkin lähettimien ja antennin välisissä kaapeleissa. Antennin pääkeilan suuntaan ja voimakkuuteen vaikutetaan antennin mekaanisella suuntauksella ja antennien suunnittelulla. Koska tukiasemien antennit ovat useimmiten hyvin suunnattuja sektoriantenneja, tehotiheydet muualla kuin antennien edessä ovat pieniä. 14
15 Työntekijöiden altistuminen tukiasemien radiotaajuisille kentille Tehotiheys P Antenni Kaapeli Tukiasema Tehon yhdistin Lähetin 1 Lähetin 2 Lähetin 3 Lähetin n Kuva 3. Yksinkertaistettu kaaviokuva tukiasemasta. Antennin suuntauksen tehokkuutta vertailuantennin suhteen kutsutaan antennin vahvistukseksi (antenna gain). Mitä suurempi antennin vahvistus on, sitä suuremman osa tehosta antenni lähettää pääkeilan suuntaan. Antennin vahvistus on vertailuluku, joka ilmoitetaan desibeleinä (db). Vertailu tapahtuu vastaavalla teholla lähettävään isotrooppiseen antenniin, joka säteilee yhtä voimakkaasti joka suuntaan. Suuntaavan antennin pääkeilan tehotiheys saadaan kaavasta: S G 10 P 10 = (3) 2 4π r missä P on antenniin syötetty kokonaisteho, G antennin vahvistus desibeleinä ja r etäisyys antennista. Tehollinen isotrooppinen lähetysteho (Effective isotropically-radiated G 10 power, EIRP) (= P 10 ) on teho, jolla isotrooppinen antenni saa aikaan saman tehotiheyden kuin suuntaavan antennin pääkeilan tehotiheys on kyseisellä etäisyydellä. EIRP ottaa huomioon systeemin vaimennukset ja vahvistukset ja se ilmoitetaan usein desibeleinä milliwattien suhteen, jolloin 0 dbm on 1 mw. Tehollinen lähetysteho 15
16 Työympäristötutkimuksen raporttisarja 19 Työterveyslaitos, 2006 (Effective radiated power, ERP) (=EIRP/1.64) on määritelty vertaamalla suuntaavaa antennia puoliaaltodipoliin, jonka vahvistus on 2.15 db (1.64). Käsitteitä EIRP ja ERP käytetään mm. lähettimien lupakäytännöissä. Esimerkiksi TETRA-teknologiaa käyttävän viranomaisradioverkon (VIRVE) tukiasemien tehollinen lähetysteho on pääsääntöisesti enintään 25 W ERP (22). 3.2 Antennit ja suuntakuviot Nykyään lähes kaikki matkapuhelinverkkojen antennit ovat sektoriantenneja. Sektoriantennit on suunniteltu siten, että ne lähettävät radiotaajuista säteilyä ainoastaan tiettyyn suuntaan (Kuva 4). Kiinteistöissä olevat antennit kiinnitetään joko seinärakenteisiin tai talon katolle sijoitettavaan pylvääseen. Molemmissa tapauksissa sijoituspaikan tarkoituksena on saada antennille mahdollisimman hyvä peittoalue. Lähetysantennista näkyy ulospäin ainoastaan antennin suojakupu, radomi, josta lähetysteho suuntautuu eteenpäin. Antennin taakse, sivuille, ala- tai yläpuolelle ei suunnata lähetyksiä (Kuva 5). Korkeilla paikoilla olevien antennien suuntausta kohdistetaan yleensä hieman alaspäin, jotta kuuluvuus maantasolla olisi mahdollisimman hyvä. Tällöin pääkeila osuu maanpinnalle noin m etäisyydellä antennista. Täten sähkömagneettiset kentät pääkeilan kohdalla ovat maantasolla erittäin pieniä. Pienempitehoisten matalalle sijoitettujen antennien pääkeilat osuvat maantasolle yleensä lähempänä antenneja. Sähkömagneettinen kenttä Kuva 4. Yksinkertaistettu kuva tukiasema-antennista. 16
17 Työntekijöiden altistuminen tukiasemien radiotaajuisille kentille Pääkeila sivulta katsottuna Pääkeila ylhäältä katsottuna Kuva 5. Antennin lähetyksen suuntaus. Yksittäisen antennin lisäksi samaan pylvääseen voidaan kiinnittää useita antenneja. Useamman antennin kentät toimivat kuten yhden antenninkin, eli ne suuntautuvat suoraan poispäin radomin pinnasta (Kuva 6). Pääkeilat ylhäältä katsottuna Kuva 6. Kaksi antennia pylväässä. Lähetyksen suuntaus. Kaikki antennit eivät lähetä jatkuvasti signaaleja, vaan osa antenneista on pelkästään vastaanottoa varten tai signaalit lähetetään vuorotellen useammasta antennista. Yleensä vastaanottoja lähetysantennit ovat samannäköisiä ja sijaitsevat vierekkäin (Kuva 8). Tällä järjestelyllä operaattorit pyrkivät parantamaan kuuluvuutta ja tehostamaan verkon käyttöä. 17
18 Työympäristötutkimuksen raporttisarja 19 Työterveyslaitos, Tukiasemien jaottelu Tukiasemat luokitellaan solukokoihin niiden tuottaman kuuluvuusalueen perusteella. Solun koko riippuu useasta tekijästä, kuten ympäröivästä maastosta, antennin suuntakuviosta ja tehosta, signaalin taajuudesta sekä antennin sijoituksesta. Tukiasemat luokitellaan makro-, mikro- ja pikosoluihin ja luokittelutapoja on useita erilaisia (Taulukko 5). Esimerkkejä eri solukokojen antenneista on kuvissa 7-9. Taulukko 5. Tukiasemien tyypillisiä solukokoja. Solu Kuuluvuusalue Sijainti Teho Makrosolu kilometrejä Kattojen yläpuolella, kymmeniä mastoissa watteja Mikrosolu m Katoilla ja seinillä muutamia watteja Pikosolu < 100 m Sisätiloissa, katutasolla milliwatteja Iso-Britanniassa toimiva matkapuhelinverkko-operaattoreiden etujärjestö MOA (Mobile Operators Association) määrittelee tukiasemien solukoot seuraavasti (14): Makrosolut tuottavat matkapuhelinverkoille peruskattavuuden. Näiden solujen antennit on sijoitettu suuriin antennimastoihin, talojen katoille ja muihin korkeisiin rakennelmiin. Makrosolujen antennin sijoitetaan niin korkealle, että ympäröivät rakennelmat tai maasto eivät estä lähetyksiä. Mikrosolut antavat lisää toimintakapasiteettia ja parantavat peittoaluetta, kun makrosolun alueella on katvealueita tai paljon käyttäjiä. Antennit sijoitetaan kattotasojen alapuolelle, katutasolle esimerkiksi rakennusten seiniin, lyhtypylväisiin tai muihin sopiviin kohteisiin. Tyypillisesti mikrosolujen toiminta-alue on makrosoluja pienempi ja ne sijoitetaan m välein. Pikosolut toimivat mikrosoluja paikallisemmin ja ne sijoitetaan yleensä rakennusten sisälle sekä paikkoihin, joissa kuuluvuus on huono tai missä on paljon matkapuhelinverkkojen käyttäjiä. Tällaisia paikkoja ovat mm. lentokentät, juna-asemat ja ostoskeskukset. 18
19 Työntekijöiden altistuminen tukiasemien radiotaajuisille kentille Kuva 7. Matkapuhelinverkon antenneja, makrosolu. Kuva 8. Matkapuhelinverkon antenneja, mikrosolu. 19
20 Työympäristötutkimuksen raporttisarja 19 Työterveyslaitos, 2006 Kuva 9. Matkapuhelinverkon antenni, pikosolu. Yksittäisen tukiaseman kuuluvuusalue voi parhaimmillaan olla muutamia kymmeniä kilometrejä. Toisaalta näin kattavia soluja ei kannata rakentaa kaupunkeihin tai muihin tiheästi asutettuihin keskuksiin, koska käyttäjien määrä voi ylittää verkon välityskapasiteetin. Samoin voi käydä hetkellisesti esimerkiksi suurissa yleisötapahtumissa matkapuhelimen käyttäjien määrän ollessa poikkeuksellisen suuri. Lisäksi kymmenien kilometrien päästä tukiasemalle tuleva signaali on yleensä liian heikko yhteyden muodostamiseen, vaikka matkapuhelin toimisi maksimitehollaan. Soluja suunniteltaessa on myös otettava huomioon naapurisolun käyttämä taajuus. Koska kullekin verkolle on varattu rajallinen taajuusalue, liian voimakkaat GSM- tai TETRA-tukiasemat voivat häiritä naapuritukiasemien lähetyksiä. Yleensä taajuuksia kierrätetään siten, että vierekkäisillä tukiasemilla on eri taajuudet käytössä, jolloin päästään mahdollisimman tehokkaaseen taajuusalueen käyttöön. Yksinkertaistetussa esimerkissä (Kuva 10) esitetään neljän taajuuskaistan käyttöä matkapuhelinverkossa siten, että naapurisolut eivät käytä samaa kaistaa (2). UMTS eroaa GSM:stä ja TETRA:sta siten, että tukiasemat käyttävät samaa taajuuskaistaa ja signaalit erotellaan toisistaan koodauksella. 20
21 Työntekijöiden altistuminen tukiasemien radiotaajuisille kentille Kuva 10. Esimerkki taajuuskaistojen käytöstä matkapuhelinverkossa. Saman sävyiset solut käyttävät samaa taajuuskaistaa. 21
22 Työympäristötutkimuksen raporttisarja 19 Työterveyslaitos, Mittauskohteet ja menetelmät 4.1 Tutkimuskohteiden valinta Matkapuhelinoperaattorilta saatujen yhteystietojen perusteella valittiin 12 tutkimukseen soveltuvaa kohdetta, joissa oli sijoitettuna yksi tai useampia GSM-, TETRA- tai UMTS-tukiasemia. Kyseisten tukiasemien antennit oli sijoitettu siten, että työntekijöillä on mahdollisuus joutua suoraan antennin pääkeilaan. Tukiasemaantennit sijaitsivat rakennusten katoilla tai seinillä. Tutkimukseen sisältyi myös kaksi telemastoa, joissa mittaukset tehtiin maston eri korkeuksilla. Yksityiskohtaiset tiedot tutkimuskohteista on esitetty liitteessä A. 4.2 Mittaukset tukiasema-antennien lähellä Tukiasemien antennien radiotaajuuskenttien aiheuttamaa altistumista mitattaessa etäisyys lähteestä kohteeseen on tärkeä tekijä. Kaukokentässä E- ja H-komponentit ovat kohtisuorassa toisiaan ja säteilyn etenemissuuntaa vastaan. Etäisyyden ollessa lyhyt verrattuna aallonpituuteen ollaan lähikentässä. Lähikenttä voidaan jakaa reaktiiviseen lähikenttään ja säteilevään lähikenttään. Tukiasemien taajuuksilla reaktiivinen lähikenttä on ainoastaan parin senttimetrin etäisyydellä antennista. Säteilevä lähikenttä on reaktiivisen lähikentän ja kaukokentän välissä. Sen komponenttien suhde toisiinsa riippuu etäisyydestä antennista. Kaukokentässä tehotiheys (S) riippuu sähkökentän voimakkuudesta (E) ja magneettikentän voimakkuudesta (H) seuraavan kaavan mukaan: E S = = 377H, (4) missä 377 Ω on tyhjön aaltoimpedanssi. Tehotiheys voidaan siis määrittää mittaamalla pelkästään sähkö- tai magneettikentän voimakkuus. Tällöin tehotiheys vastaa tasoaallon ekvivalenttia tehotiheyttä. 22
23 Työntekijöiden altistuminen tukiasemien radiotaajuisille kentille 4.3 Mittauslaitteet Mittauksissa käytettiin sekä laajakaistaisia että kapeakaistaisia mittauslaitteita. Laajakaistaisilla ilmaisimilla tehtiin tehotiheyksien kartoitukset antennien ympärillä sekä mittaukset hyvin lähellä antenneja. Kaksoiskartioantennein varustetulla spektrianalysaattorilla määriteltiin eri taajuuksien osuus kokonaisaltistumisesta Laajakaistaiset ilmaisimet Laajakaistaisten ilmaisimien hyvänä puolena on pieni koko ja mittausten nopeus. Mittaria on helppo käyttää yhdellä kädellä ja sillä voi kartoittaa nopeasti laajoja alueita. Heikkoutena on alhainen herkkyys, eli mittari ei pysty havainnoimaan pieniä kenttiä. Tässä tutkimuksessa käytetyt laitteet olivat kuitenkin riittävän herkkiä väestörajojen määrittämiseen. Laajakaistaista ilmaisinta käytettäessä mitattavan signaalin taajuutta ei tiedetä eikä laitteella voida myöskään mitata yksittäisiä taajuusalueita. Kuva 11. Laajakaistamittari EMR-300. Katoilla sijaitsevia tukiasemien antenneja mitattaessa käytettiin termoparimittapäätä (Narda tyyppi 33c), jonka taajuusalue on 300 MHz - 50 GHz ja mittausalue W/m 2 (8-614 V/m). Mastomittauksissa käytettiin diodi-ilmaisinta (Narda tyyppi 8c), koska osa maston lähettimistä toimi alle 300 MHz taajuudella. 8c mittapään taajuusalue on 100 khz - 3 GHz ja mittausalue 1 mw/m W/m 2 ( V/m). Kentät mitattiin yksiköissä V/m, josta ne muutettiin ekvivalentiksi tehotiheydeksi. 23
24 Työympäristötutkimuksen raporttisarja 19 Työterveyslaitos, 2006 Diodi-ilmaisimia käytettäessä on otettava huomioon niiden käyttäytyminen voimakkaissa kentissä. Ilmaisin voi tällöin näyttää merkittävästi todellisuutta suurempia lukemia. Liitteessä E kuvataan tarkemmin diodi-ilmaisimien ominaisuuksia. Termopari-ilmaisimien kanssa vastaavaa ongelmaa ei ole, ja ne soveltuvatkin paremmin pulssitettujen kenttien mittaukseen Spektrimittaukset Kapeakaistaisissa mittauksissa käytettiin spektrianalysaattoria, johon oli liitetty erilaisia kaksoiskartioantenneja (Kuva 12). Laitteistoa ohjattiin kannettavan tietokoneen kautta. Kokoonpanon hyvänä puolena on sen suuri herkkyys, joka mahdollisti hyvin pienten signaalien havaitsemisen. Lisäksi mittaustilanne voitiin automatisoida täysin lukuun ottamatta antennin kääntämistä. Huonona puolena voidaan pitää laitteiston kokoa ja painoa, pelkkä analysaattori painaa noin 25 kg, minkä vuoksi laitteistoa ei voitu viedä kaikille mittauspaikoille. Lisäksi herkkyyden takia mittausantennia ei ole mahdollista viedä suoraan antennin eteen, koska analysaattori voi vahingoittua voimakkaasta sisääntulotehosta. Mittausten tekeminen koko taajuusalueella on hidasta, joten analysaattori ei sovellu laajojen kartoitusten tekemiseen. Kuva 12. Kapeakaistamittauksia tukiasema-antennin vieressä. 24
25 Työntekijöiden altistuminen tukiasemien radiotaajuisille kentille Käytetty kapeakaistainen ilmaisinlaitteisto koostui Agilent E4440A PSA spektrianalysaattorista ja kahdesta antennista. Analysaattorin taajuusalue on 3 Hz GHz. Antenneina käytettiin Schwarzbeck Mess kaksoiskartioantenneja SBA-9113 (0.5 3 GHz) ja VUBA-9117 ( MHz). Antennit ovat suuntaavia, joten kokonaiskentän mittaamiseksi oli tehtävä kolme mittausta toisiaan kohtisuoriin suuntiin. Antennit olivat kiinnitetty puiseen kolmijalkaan ja ne liitettiin spektrianalysaattoriin kalibroidun kaapelin kautta. Koko mittaustapahtumaa ohjattiin tietokoneen kautta. Tietokoneeseen syötettiin mitattavat taajuusalueet ja niille erikseen mm. resoluutio- ja videokaistanleveydet. Koska tallentavana muistina käytettiin tietokoneen kovalevyä, ei mittausten määrällä ollut käytännössä ylärajaa. Antennien ja kaapeleiden kalibrointikertoimet syötettiin suoraan spektrianalysaattoriin, jolloin tietokoneeseen tallennettavat tulokset olivat valmiiksi kalibroituja. Resoluutio-kaistanleveytenä käytettiin 30 khz TETRA-signaaleille, 200 khz GSM-signaaleille ja 5 MHz UMTS-signaaleille. Muiden signaalien (Kuva 13) mittauksessa käytettiin resoluutiokaistanleveyttä, joka vastasi parhaiten ko. signaalin lähetyskaistanlevyttä. GSM900 UMTS Radio TV-lähetyksiä TETRA VIRVE GSM1800 Yleisradioliikenne Kuva 13. Esimerkki mitatusta taajuusspektristä alueella 75 MHz GHz. 25
26 Työympäristötutkimuksen raporttisarja 19 Työterveyslaitos, 2006 Tietokoneen ohjauksessa mitattiin analysaattorin MaxHold-asetuksella tietty ajanjakso, jonka jälkeen siirryttiin seuraavaan taajuusalueeseen. Yleensä kukin taajuusalue mitattiin 1000 pisteen tarkkuudella. Ohjelmassa oli lisäksi mahdollisuus yksittäisiin mittauksiin, joissa mitattiin hetkittäisiä spektrejä nopeudella noin 12 spektriä/sekunti. Lisäksi ohjelma pystyi mittaamaan tietyn taajuuden signaaleja ajan suhteen (nolla-kaistanleveys). Kentät mitattiin yksiköissä V/m, josta ne muutettiin ekvivalentiksi tehotiheydeksi (W/m 2 ). 4.4 Mittaustapa ja rajoitukset Mittaukset suoritettiin soveltuvin osin ECC:n (Electronic Communication Committee) suosituksen mukaan (3). Yleensä pyrittiin käytännöllisiin mittaustilanteisiin, joiden pohjalta olisi mahdollista laatia kunkin antennipaikan riskiarviointi. Laajakaistailmaisinta käytettiin kartoittamaan tehotiheydet antennin ympärillä. Tavoitteena oli määrittää väestön ja työntekijöiden viite- ja toiminta-arvojen mukaiset suojaetäisyydet antennista. Mittalaitteen asetuksena käytettiin yleensä Max-asetusta, joka näyttää hetkellisen maksimiarvon mittausajalta. Mittari asetettiin mittauskohtaan ja lukema nollattiin. Mittaria pidettiin sen jälkeen s paikallaan, jonka jälkeen mitattu arvo merkittiin muistiin. Direktiivin mukaan mittaukset tehdään kuuden minuutin keskiarvomittauksina. Tässä tutkimuksessa päädyttiin lyhyempiin jaksoihin, koska joissain tilanteissa mittaukset olisivat kestäneet jopa 13 tuntia (Kohde F). Maksimiarvon mittaaminen soveltuu riskinarviointiin, kun varovainen arvio on hyväksyttävä. Mittalaitteen keskiarvostus-toimintaa testattiin eräässä kohteessa (Kohde I), jolloin erot eri ajanjaksojen välillä osoittautuivat pieniksi. Mittauksiin liittyvät epävarmuudet on esitetty liitteessä C. Laajakaistaisen EMR-300 mittarin eri asetusten vaikutusta lopputulokseen voidaan havainnollistaa yksinkertaistetulla kuvalla (Kuva 14). Kuvassa esitetään kuvitteellinen tilanne, jossa sähkökenttä vaihtelee satunnaisesti ajan mukaan (sininen viiva, normaali mittausasetus). EMR-300:n MAX asetus antaa koko mittausajan suurimman hetkellisen arvon. AVG asetus antaa asetetun ajanjakson keskiarvon jatkuvalla päivityksellä (punainen viiva) ja MAXAVG antaa mittausajanjakson suurimman keskiarvon. Ero maksimiarvon ja keskiarvon välillä riippuu mitattavasta signaalista. Jos GSM-tukiasemalla on vain vähän liikennettä ja ainoastaan BCCHkanava on käytössä, maksimiarvo ja keskiarvo ovat lähes samat. 26
27 Työntekijöiden altistuminen tukiasemien radiotaajuisille kentille Toisaalta UMTS-tukiaseman lähetyssignaali vaihtelee hyvin paljon, jolloin maksimin ja keskiarvon ero on suuri. Jos mitataan lähdettä, joka ei lähetä jatkuvaa signaalia, kuten esimerkiksi TETRA-lähetin, voi MAX asetuksella mittaaminen aiheuttaa myös suuren eron keskiarvoon. Kuva 14. EMR-300 mittarin asetusten vaikutus tulokseen. Sininen viiva on hetkellinen E-kenttä, joka muuttuu ajan mukaan. Tukiasemapaikan eri taajuiset signaalit määritettiin spektrianalysaattorilla. Kahdella kaksoiskartioantennilla mitattiin taajuusalue 75 MHz MHz. Koko taajuusalue mitattiin yhteensä 16 eri kokoisina taajuuskaistoina. Kaistojen leveyteen vaikuttivat eri taajuuksilla lähetettävien signaalien ominaisuudet, lähinnä signaalin kaistanleveys. Kaikissa paikoissa pyrittiin tekemään 30 s MaxHoldmittaus koko taajuusalueelle. Mittauspaikaksi valittiin kohta, jossa analysaattoriin tulevan signaalin teho ei ylittänyt analysaattorin ylintä sallittua sisääntulotehoa. Mittausantennin korkeus valittiin kunkin mittauspaikan mukaisesti, ja se vaihteli välillä m. Spektrimittauslaitteiston suuren koon vuoksi sitä ei voitu viedä kaikkiin kohteisiin. Tällaisissa kohteissa tehtiin vain laajakaistamittaukset. 27
28 Työympäristötutkimuksen raporttisarja 19 Työterveyslaitos, 2006 Mittaukset tehtiin kolmessa toisiaan vastaan kohtisuorassa suunnassa. Valitut taajuusalueet mitattiin peräkkäin, jonka jälkeen antennin mittaussuuntaa vaihdettiin ja mittaukset toistettiin. Mittaustulokset tallennettiin V/m yksiköissä ja mittauksen lopussa ortogonaalisista spektreistä laskettiin resultanttispektri seuraavan kaavan mukaan: E = E + E + E, (5) 2 x 2 y 2 z missä alaindeksit x, y ja z kuvaavat mittaussuuntia. Tarpeelliset kalibrointikertoimet syötettiin spektrianalysaattoriin, jolloin tulokset ilmaisevat sähkökentän voimakkuuden yksikkönä V/m. GSM- ja TETRA-antennien aiheuttamat signaalit pystytään erottamaan spektrimittauksilla tukiasemittain. Saman operaattorin UMTS-tukiasemat toimivat sen sijaan samalla 5 MHz taajuuskaistalla. Mitattaessa UMTS-signaalia tavallisella spektrianalysaattorilla havaitaan siten kaikkien lähialueen tukiasemien synnyttämä tehotiheyssumma. Työntekijöiden altistumisen määrittämiseen menetelmä soveltuu, koska halutaan tietää kokonaisaltistuminen. Voimakkain signaali tulee yleensä lähimmästä tukiasema-antennista. 28
29 Työntekijöiden altistuminen tukiasemien radiotaajuisille kentille 5 Tulokset Tukiasemien RF-kenttiä mitattiin 11 kiinteistön katolla ja kahdessa telemastossa. Kohteiden valinnassa kriteerinä oli antennien sijoitus siten, että työntekijät saattavat joutua työskentelemään antennien lähellä. Kuvaukset mittauskohteista, mitatut tehotiheydet ja taajuusspektrit on esitetty liitteessä A. Tehotiheydet on esitetty watteina neliömetriä kohti (W/m 2 ). Taulukossa 6 on mittausten perusteella määritetyt suojaetäisyydet eri mittauskohteissa. Liitteessä B on esitetty operaattorilta saatujen teknisten tietojen perusteella lasketut suojaetäisyydet. Mittauksissa käytettiin sekä kapeakaistaista spektrimittaria että laajakaistaisia mittareita. Kapeakaistaisella mittauksella määritettiin eri taajuuskomponenttien voimakkuudet, ja laajakaistaisella mittarilla tehtiin laajempi kartoitus antennien ympärillä. Hyvin lähellä antennia tehdyissä mittauksissa muiden lähteiden sähkömagneettisella kentällä ei ole merkitystä mittaustulokseen, joten laajakaistamittaus kuvaa hyvin mitattavan antennin lähetystehoa. Mittauksissa kartoitettiin antennien sijoittamisen vaikutusta tehotiheyksiin mahdollisilla työskentelyalueilla. Antennit voidaan jakaa kolmeen ryhmään katolla olevan sijoituspaikan mukaan. Ensimmäiseen ryhmään kuuluvat kattotasolle matalaan (<1.5 m) pylvääseen tai kulkureittien kohdalle seinään kiinnitetyt antennit. Esimerkkejä ovat kohteet B, C, D ja I. Toiseen ryhmään kuuluvat antennit on kiinnitetty katolla olevaan korkeaan pylvääseen (antennin alaosa yli 2 m korkeudella). Esimerkkejä ovat kohteet A, H ja I. Kolmanteen ryhmään kuuluvat antennit on kiinnitetty suoraan rakennusten seinärakenteisiin. Kolmannen ryhmän esimerkkejä ovat kohteet F ja K. Monessa kohteessa ei pystytty määrittämään etäisyyttä, jolla työntekijöiden tai väestön suojaamiseen tarkoitetut tehotiheydet ylittyisivät. Näissä tapauksissa antennit oli useimmiten sijoitettu siten, että niiden eteen ei ole mahdollista päästä. Antennit olivat joko niin korkealla, että niiden lähetyskeila oli suunnattu mahdollisen työskentelyalueen yli tai ne oli kiinnitetty seinärakenteisiin kattotason alapuolelle. Kaikki taulukossa 6 esitetyt suojaetäisyydet vastaavat siten altistumista ensimmäisen ryhmän antenneille. 29
30 Työympäristötutkimuksen raporttisarja 19 Työterveyslaitos, 2006 Taulukko 6. Toiminta-arvojen ja viitearvojen mukaiset suojaetäisyydet antennien edessä. Kohde SM-direktiivi SM-asetus Kommentti A - * - * Antennit sijoitettu korkealle pylvääseen B 1 m yli 1.5 m Antennit sijoitettu kehon korkeudelle keskellä tasakattoa C 0.5 m 1.7 m Antenni suunnattu katon yli pään korkeudella D 0.3 m 1.0 m Antenni sijoitettu kehon korkeudelle lähelle tasakaton reunaa E - * - * Antenni sijoitettu pylvääseen 4.5 m korkeudelle F - * - * Antennien alaosat 2.45 m korkeudella. G 0.5 m yli 0.95 m Kalteva peltikatto H - * - * Lähetysantennit katolla olevassa korkeassa mastossa I 0.3 m 0.4 m Useita eri tavoin sijoitettuja antenneja J - * - * Osa antenneista ei käytössä K - * - * Antennit sijoitettu ulkoseinälle kattotason alapuolelle L - * ei sovelleta Rajoitettu pääsy ainoastaan työntekijöillä Huomautuksia: * Mittauslukemat olivat sallittuja tehotiheyksiä pienempiä. Suurin etäisyys, jolla mittaukset pystyttiin suorittamaan. Pienin etäisyys, jolla mittaukset suoritettiin. Taulukossa 6 on useassa kohdassa ilmoitettu työntekijöiden suojaetäisyydeksi pienin etäisyys, jolla mittaukset suoritettiin. Näissä tilanteissa mittauksia ei tehty kyseistä etäisyyttä lähempänä, koska haluttiin suojella mittalaitetta mahdollisilta ylijännitteiltä tai antennin sijoituksen takia se ei ollut tarpeen. Vastaavasti kahden suojaetäisyyden on ilmoitettu ylittävän mittausetäisyyden. Näissä tilanteissa kauimmainen mittauspiste oli katon reunalla. Mittaustulosten perusteella tukiasemien antennien pääkeilat ovat hyvin suunnattuja, ja radiotaajuisten kenttien tehotiheys muihin suuntiin on pieni. Mittaustulokset osoittivat tehotiheyksien jäävän selvästi väestön viitearvojen alapuolelle suoraan antennin alapuolella, antennien sivuilla, takana ja yläpuolella. 30
31 Työntekijöiden altistuminen tukiasemien radiotaajuisille kentille Useat tukiasemapaikat ovat eri operaattoreiden yhteiskäytössä, eikä yksittäisissä antenneissa ole merkintää operaattorista. Koska mitattuja antenneja ei voida yksiselitteisesti liittää operaattoreilta saatuihin teknisiin tietoihin, niiden perusteella laskettuja ja tässä tutkimuksessa mitattuja suojaetäisyyksiä ei voida suoraan verrata keskenään. Kuvassa 15 on esitetty GSM900-antennin edessä eri lähetintehoilla laskettuja suojaetäisyyksiä, joita lyhyemmillä etäisyyksillä työntekijöille asetetut toiminta-arvot ja väestön viitearvot ylittyvät. Etäisyydet on laskettu liitteen B kaavan 6 mukaisesti. Kuva 15. Eri lähetintehoja vastaavat lasketut suojaetäisyydet GSM900-antennin edessä. 31
32 Työympäristötutkimuksen raporttisarja 19 Työterveyslaitos, 2006 Kuvassa 16 on esitetty eri matkapuhelinverkoille lasketut toimintarajojen mukaiset suojaetäisyydet. Kuva 16. Lasketut suojaetäisyydet antennista toimintaarvojen mukaan. Mastokohteissa (kohde L) tehotiheys mitattiin tikapuiden kohdalta 4 s keskiarvona. Mittausten perusteella mastoissa olevien lähettimien aiheuttamat tehotiheydet ovat selvästi alle työntekijöiden toimintaarvojen. Myöskään huippuarvot eivät ylittäneet toiminta-arvoja. Mittaus kuvaa kuitenkin lähettimien tehotiheyksiä ainoastaan mastojen nousureitin kohdalla. Huoltomiehet liikkuvat kuitenkin muuallakin mastossa, jolloin altistuminen saattaa olla merkittävästi suurempaa. Tällainen tilanne saattaa tulla esimerkiksi tarkastettaessa maston pulttien kireyttä, jolloin huoltomiesten on liikuttava maston kaikissa osissa. 32
33 Työntekijöiden altistuminen tukiasemien radiotaajuisille kentille 6 Päätelmät Tähän tutkimukseen sisältyneiden tukiasemien voidaan katsoa edustavan hyvin nykyistä rakennusten katoille sijoitettua tukiasemaverkostoa. On kuitenkin mahdollista, että käytössä on myös huomattavasti suuritehoisempia tukiasemia. Siten tässä raportissa esitetyt suojaetäisyydet koskevat vain mitattujen antennien teholuokkia eikä niitä voi sellaisenaan suoraan rinnastaa koskemaan suuritehoisempia tukiasemia. Mitattujen GSM- ja UMTS-tukiasema-antennien edessä suojaetäisyys työntekijöille on noin 1 m ja väestölle noin 2 m. Erityisesti on huomioitava, että suojaetäisyydet tarkoittavat etäisyyttä antennin pääkeilan suuntaan. Muihin suuntiin suojaetäisyys molemmille ryhmille on alle 0.5 m. Tutkitut TETRA-antennit oli sijoitettu niin korkealle tai muuten vaikeasti saavutettavaan paikkaan, että niille ei voitu määrittää suojaetäisyyksiä mittausten perusteella. Mittaukset suoritettiin arkipäivisin kello , joten tulokset vastaavat normaalia työaikaa. Tukiasemien antennien läheisyydessä mitattiin hetkellinen maksimiteho, joka antaa suuremman arvon kuin kuuden minuutin keskiarvostettu mittaus. Toisaalta tukiasemien liikenteen määrästä ei ole tietoa mittaushetkellä, joten mittaukset on saatettu tehdä hiljaisena hetkenä. Maksimiarvon mittaaminen antaa siten varovaisen arvion altistumisesta. Tukiasemien antennit on yleensä sijoitettu lähelle toisiaan, joten mittaustulokset kuvaavat enemmän kokonaisaltistumista kuin yksittäisen antennin aiheuttamaa tilannetta eikä teoreettisia laskelmia voida suoraan verrata mittaustuloksiin. Sähkömagneettisten kenttien viite- ja toiminta-arvot riippuvat kenttien taajuudesta, joten mittaustilanteessa on tiedettävä mihin verkkoon tutkittava antenni kuuluu. Mittaustilanteissa sitä tietoa on usein vaikea saada, eikä GSM900/1800- tai UMTS-antenneja voida tunnistaa rakenteen perusteella. Laajakaistaisella mittarilla tehtyihin mittaustuloksiin sovellettiin mahdollisia lähetystaajuuksia vastaavaa pienintä viite- tai toiminta-arvoa. Useimmiten tämä tarkoitti GSM900- verkon taajuudelle esitettyjä rajoja. 33
34 Työympäristötutkimuksen raporttisarja 19 Työterveyslaitos, 2006 Mastokohteiden tulokset kuvaavat kentänvoimakkuuksia maston tikkaiden kohdalla eri korkeuksilla. Työntekijän liikkuessa maston eri osissa huoltotehtävien takia altistumistasot voivat vaihdella merkittävästi. Suoritetuissa kahdessa mastomittauksessa mittarin rekisteröimä tehotiheyden maksimiarvo oli yli kaksi kertaa suurempi kuin tikkailla paikallisesti mitattu maksimiarvo. Mastotyössä tapahtuvan altistumisen selvittämiseksi olisi tarpeellista suorittaa lisätutkimuksia. Teleteknologian jatkuvan kehityksen myötä antenneja ja tukiasemia rakennetaan yhä enemmän. Antennien oikealla sijoittamisella voidaan välttää työntekijöiden tai sivullisten henkilöiden altistuminen toiminta- tai viitearvot ylittäville kentille. Antennin sijoittamiseen vaikuttavia seikkoja on useita, mm. solun haluttu kuuluvuusalue, rakennus ja sen ympäristö sekä rakennuksen omistajan vaatimukset antennin näkymättömyydestä. Turvallisen solusuunnittelun pääsääntö on suunnata ja sijoittaa antennit siten, että pääsy niiden eteen on estetty. Käytännössä tämä tarkoittaa antennien sijoittamista korkealle pylväisiin, katon reunaan suunnattuna poispäin kattotasolta tai rakennusten seinille kattotasoa matalammalle. Antenneja ei tulisi sijoittaa keskelle kattoa matalaan tankoon, koska katolla liikkuvien henkilöiden kulkureitit voivat osua näin sijoitettujen antennien eteen (Kuva 17). Hetkellinen altistuminen raja-arvot ylittäville kentille ei kuitenkaan aiheuta 6 minuutin keskiarvon ylittymistä, jos kentän voimakkuudet ovat pääosin sallittuja arvoja pienempiä. Tietyissä tehtävissä työntekijä voi kuitenkin joutua olemaan tukiasema-antennien edessä. Tällaisiin tilanteisiin voivat joutua esimerkiksi palomiehet, ikkunanpesijät ja rakennustyöntekijät. Jos työntekijä on tietoinen antenneista, hän voi pyrkiä rajoittamaan oleskeluaan antennien välittömässä läheisyydessä. Sen sijaan jos antennit on häivytetty taustaan maalaamalla ne seinän väriseksi, niitä on vaikea havaita. 34
35 Työntekijöiden altistuminen tukiasemien radiotaajuisille kentille Kuva 17. Tukiaseman antennien suositeltava sijoittaminen rakennuksissa. 35
36 Työympäristötutkimuksen raporttisarja 19 Työterveyslaitos, Viitteet 1 Bornkessel C, Wuschek M. Results of a Measurement Campaign in the Vicinity of GSM and UMTS Base Stations in the City of Berlin. In Proceedings of the COST281 Workshop on RF Exposure Assessment, Paris Cooper T G, Mann S M, Khalid M, and Blackwell R P. Exposure of the General Public to Radio Waves near Microcell and Picocell Base Stations for Mobile Telecommunications, NRPB-W62. Chilton, UK, NRPB, European Conference of Postal and Telecommunications Administrations (CEPT). Measuring non-ionising electromagnetic radiation (9 khz GHz), Edition October 2003, Revised ECC recommendation (02)04. 4 European Telecommunications Standards Institute. Universal Mobile Telecommunications System (UMTS); Base Station (BS) radio transmission and reception (FDD) (3GPP TS version Release 6). Technical Specification ETSI TS V6.5.0 ( ). Sophia Antipolis, France, ETSI. 5 European Telecommunications Standards Institute. Digital cellular telecommunications system (Phase 2+); Radio transmission and reception (3GPP TS version Release 5). Technical Specification ETSI TS V5.7.0 ( ). Sophia Antipolis, France, ETSI. 6 European Telecommunications Standards Institute. Digital cellular telecommunications system (Phase 2+); Radio subsystem link control (3GPP TS version Release 6) Technical Specification ETSI TS V ( ). Sophia Antipolis, France, ETSI. 7 European Telecommunications Standards Institute. Universal Mobile Telecommunications System (UMTS); Physical layer - general description (3GPP TS version Release 6) Technical Specification ETSI TS V6.2.0 ( ). Sophia Antipolis, France, ETSI. 36
37 Työntekijöiden altistuminen tukiasemien radiotaajuisille kentille 8 European Telecommunications Standards Institute. Terrestrial Trunked Radio (TETRA); Voice plus Data (V+D); Part 2: Air Interface (AI). Technical Specification ETSI TS V2.5.1 ( ). Sophia Antipolis, France, ETSI. 9 Euroopan Unionin neuvosto. Neuvoston suositus väestön sähkömagneettisille kentille (0 Hz GHz) altistumisen rajoittamisesta, Euroopan yhteisöjen virallinen lehti L199/ Euroopan parlamentin ja neuvoston direktiivi 2004/40/EY. Terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille. Euroopan unionin virallinen lehti L184/1. 11 GSM, GPRS, and edge preformance: evolution towards 3G/UMTS. Edited by Timo Halonen, Javier Romero, Juan Melero, 2nd ed., John Wiley & Sons Ltd, Chichester, West Sussex, England, Guidelines for limiting exposure to time-varying electric-, magnetic and electromagnetic fields (up to 300 GHz). Health Physics 74(4): Line, P., et al. Levels of Radiofrequency Radiation from GSM Mobile Telephone Base Stations. Australian Radiation Protection and Nuclear Safety Agency, Technical Report 129, Mobile Operators Association. Base Stations and Masts, Mann, S M, Cooper T G, Allen S G, Blackwell R P, Lowe A J. Exposure to Radio Waves Near Mobile Phone Base Stations, NRPB-R321. Chilton, UK, NRPB, Possible Health Effects from Terrestrial Trunked Radio (TETRA). Report of an Advisory Group on Non-Ionising Radiation. National Radiation Protection Board, Docs NRPB 12(2), Sosiaali- ja terveysministeriön päätös ionisoimattoman säteilyn altistuksen enimmäisarvoista. 1474/
38 Työympäristötutkimuksen raporttisarja 19 Työterveyslaitos, Sosiaali- ja terveysministeriön asetus ionisoimattoman säteilyn väestölle aiheuttaman altistumisen rajoittamisesta. 294/ United Kingdom Accreditation Service. LAB34 Edition 1, The expression of Uncertainty in EMC Testing, Teddington, Middlesex, UK, August United Kingdom Accreditation Service. M3003 Edition 1 The expression of Uncertainty and Measurement, Teddington, Middlesex, UK, December Uddmar, T. RF Exposure from Wireless Communication. Dept of Electromagnetics. Chalmers University of Technology, Göteborg, Viestintävirasto. Radiotaajuusmääräys 4 F/2005 M ja liitteenä oleva taajuusjakotaulukko (9 khz 400 GHz), 8. maaliskuuta
39 Työntekijöiden altistuminen tukiasemien radiotaajuisille kentille Liite A Tukiasemien kohdekuvaukset ja mittaustulokset Liitteessä on yhteenveto tukiasemilla tehdyistä RF-kenttien mittauksista ja tukiasemien teknisistä tiedoista. Kustakin kohteesta on piirretty kartta, johon on merkitty antennien ja mittauspisteiden sijainnit ja laajakaistailmaisimella tehtyjen mittausten järjestysnumerot. Tulokset on esitetty taulukoissa tai tehotiheydet on merkitty suoraan luonnoskarttoihin. Mittaustulokset ilmoitetaan pääsääntöisesti yksikkönä W/m 2. Jokaisessa kohteessa mitattiin kentänvoimakkuuksia laajakaistamittareilla. Laajakaistamittausten tulokset ovat hetkellisiä huippuarvoja ellei toisin mainita. Useissa kohteissa tehtiin myös spektrianalyysi taajuusalueella MHz. Spektrianalyysissä käytettiin analysaattorin ns. maxhold-ominaisuutta, jolloin analysaattori rekisteröi tietyn ajanjakson aikana suurimmat signaalit mitatuilla taajuuksilla. Useimmiten käytettiin 30 s mittausaikaa. Saatuja tuloksia verrattiin Euroopan Unionin SM-direktiivissä annettuihin toiminta-arvoihin ja Euroopan neuvoston suositukseen väestön altistumisrajoista. Laajakaistamittarilla tehtyjä mittauksia verrattiin suoraan edellä mainittuihin raja-arvoihin. Sen sijaan spektrianalysaattorilla tehtyjen mittausten perusteella laskettiin suhteellinen altistumiskerroin. 39
40 Työympäristötutkimuksen raporttisarja 19 Työterveyslaitos, 2006 A1 Kohde A A1.1 Kohdekuvaus Tukiaseman antennit oli sijoitettu teollisuusalueella sijaitsevan tasakattoisen rakennuksen katon reunalla olevaan pylvääseen. Pylvääseen oli sijoitettu neljä antennia, joista alimman alaosa oli 3.5 m korkeudella katon tasosta suunnattuna katon ylitse. Kaksi muuta antennia oli sijoitettu alemman antennin yläpuoliseen, vaakatasossa olevaan putkeen suunnattuna 90 kulmaan katon yli (Kuva 18). Rakennuksen katolle johtava ovi oli lukittu. Kentänvoimakkuusmittaukset suoritettiin laajakaistamittarilla 1.7 m korkeudella katosta. Spektrianalysaattorilla mittaukset tehtiin noin 14 m etäisyydellä antenneista katon toisella puolella. Mittausantenni oli tällöin 1.7 m korkeudella. Kuva 18. Tukiaseman antenni kohteessa A. 40
41 Työntekijöiden altistuminen tukiasemien radiotaajuisille kentille 5 m 11, m A Koroke, 1.3m korkea 12 m Ilmanvaihtokanava, 1.5 m korkea SA 14 1 A= tukiasema antenni, SA = spektrianalysaattorin antenni Kuva 19. Luonnoskartta kohteen A kattotasanteesta. Numeroitujen mittauspaikkojen tulokset ovat taulukossa 7. A1.2 Tulokset Spektrimittaukset taajuusalueella MHz tehtiin yhdessä paikassa noin 14 metrin etäisyydellä antennipylväästä. Spektrissä näkyvä voimakas UMTS-signaali johtui todennäköisesti viereisen talon katolla olleesta tukiasemasta. Koko taajuusalueen yli laskettu kokonaisaltistuminen oli työntekijöille 0.5 % ja väestölle 2.5 % sallituista kentänvoimakkuuksista. Normaalin 1.7 m mittauskorkeuden lisäksi paikoissa 20 ja 21 (Kuva 19) mittauksia tehtiin eri korkeuksilla. Paikassa 20 mittaus tapahtui korokkeen päältä noin 5 m etäisyydellä antennista. Mittaus tehtiin lähetysantennin tasolla, jolloin tulos oli 0.68 W/m 2. Paikassa 21 mittaus tehtiin 0.5 m lähetysantennin alapuolelta, jolloin tulos oli 0.77 W/m 2. Laajakaistamittaukset osoittivat kentänvoimakkuuksien olevan selvästi alle yleisön viitearvojen kaikkialla katolla. Tämä johtuu antennien sijoituksesta korkeaan pylvääseen, jolloin säteilykeila suuntautuu kattotasanteen ylitse. 41